CELEX: 32003D0865
Language: hr
Date: 2003-12-11 00:00:00
Title: 2003/865/EZ: Odluka Komisije od 11. prosinca 2003. o utvrđivanju postupaka za usporedne pokuse i ispitivanja na reprodukcijskom materijalu Pelargonium l’Herit. i Hosta Tratt., Euphorbia pulcherrima Willd. ex Klotzsch i Rosa L. u Zajednici na temelju Direktive Vijeća 98/56/EZ (priopćena pod brojem dokumenta C(2003) 4626)

03/Sv. 045
            
            
               HR
            
            
               Službeni list Europske unije
            
            
               197
            
         32003D0865
   
               L 325/62
            
            
               SLUŽBENI LIST EUROPSKE UNIJE
            
            
               11.12.2003.
            
         
      ODLUKA KOMISIJE
   
   od 11. prosinca 2003.
   o utvrđivanju postupaka za usporedne pokuse i ispitivanja na reprodukcijskom materijalu Pelargonium l’Herit. i Hosta Tratt., Euphorbia pulcherrima Willd. ex Klotzsch i Rosa L. u Zajednici na temelju Direktive Vijeća 98/56/EZ
   (priopćena pod brojem dokumenta C(2003) 4626)
   (2003/865/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 98/56/EZ od 20. srpnja 1998. o prodaji reprodukcijskog materijala ukrasnog bilja (1), kako je zadnje izmijenjena Direktivom 2003/61/EZ (2), a posebno njezin članak 14. stavci 4., 5. i 6.,
   budući da:
   
               (1)
            
            
               Direktiva 98/56/EZ predviđa da Komisija propiše potrebne postupke za usporedne pokuse i ispitivanja reprodukcijskog materijala u Zajednici.
            
         
               (2)
            
            
               Osigurani su tehnički uvjeti za izvršenje pokusa i ispitivanja u okviru Stalnog odbora za reprodukcijski materijal ukrasnoga bilja.
            
         
               (3)
            
            
               Objavljen je poziv za projekte (2003/C 159/08) (3) za izvršenje gore navedenih pokusa i ispitivanja.
            
         
               (4)
            
            
               Prijedlozi su ocijenjeni u skladu s kriterijima za selekciju i dodjeljivanje koji su utvrđeni u gore navedenom pozivu. Potrebno je odrediti projekte, tijela odgovorna za izvršenje ispitivanja i pokusa te troškove koji udovoljavaju uvjetima kao i maksimalni financijski doprinos Zajednice u visini od 80 % troškova koji udovoljavaju uvjetima.
            
         
               (5)
            
            
               Usporedne pokuse i ispitivanja u Zajednici treba provesti u 2004. i 2005. godini na reprodukcijskom materijalu dobivenom 2003. godine, a detalje tih pokusa i ispitivanja, troškove koji udovoljavaju uvjetima kao i maksimalni financijski doprinos Zajednice potrebno je utvrditi jednom godišnje sporazumom potpisanim od strane ovlaštene službene osobe Komisije kao i tijela odgovornog za provođenje pokusa.
            
         
               (6)
            
            
               Za usporedne pokuse i ispitivanja u Zajednici koja traju dulje od jedne godine Komisija treba odobriti one dijelove pokusa i ispitivanja koji se izvode nakon prve godine bez ponovnog pozivanja na Stalni odbor za reprodukcijski materijal ukrasnog bilja pod uvjetom da su na raspolaganju potrebna sredstva.
            
         
               (7)
            
            
               Potrebno je osigurati odgovarajuću zastupljenost uzoraka uključenih u pokuse i ispitivanja, barem za neko odabrano bilje.
            
         
               (8)
            
            
               Države članice trebaju sudjelovati u usporednim pokusima i ispitivanjima u Zajednici, u onoj mjeri u kojoj se predmetno bilje obično razmnožava ili prodaje na njihovom državnom području, kako bi se osiguralo da se iz njih izvuku pravilni zaključci.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za reprodukcijski materijal ukrasnog bilja,
            
         DONIJELA JE OVU ODLUKU:
   Članak 1.
   Usporedni pokusi i ispitivanja u Zajednici provode se u 2004. i 2005. godini na reprodukcijskom materijalu bilja navedenog u Prilogu.
   Najviši iznos troškova koji udovoljavaju uvjetima kao i maksimalni financijski doprinos Zajednice za pokuse i ispitivanja u 2004. godini utvrđen je u Prilogu.
   Detalji pokusa i ispitivanja utvrđeni su u Prilogu.
   Članak 2.
   Države članice uzimaju uzorke ovog materijala i daju ga na raspolaganje Komisiji u onoj mjeri u kojoj je na njihovom državnom području uobičajeno razmnožavanje ili prodaja sjemena i reprodukcijskog materijala bilja navedenog u Prilogu.
   Članak 3.
   Komisija može, ovisno o raspoloživim proračunskim sredstvima, odlučiti da se pokusi i ispitivanja iz Priloga nastave u 2005. godini.
   Najviši financijski doprinos Zajednice u iznosu od 80 % troškova pokusa koji udovoljavaju uvjetima ili ispitivanja koja se na taj način nastavljaju, ne smije prijeći iznos naveden u Prilogu.
   Članak 4.
   Ova je Odluka upućena državama članicama.
   
      Sastavljeno u Bruxellesu 11. prosinca 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 226, 13.8.1998., str. 16.
   
      (2)  SL L 165, 3.7.2003., str. 23.
   
      (3)  SL L 159, 8.7.2003., str. 19.
   PRILOG
   Pokusi i ispitivanja za provedbu u 2004. godini
   
               Vrsta
            
            
               Odgovorno tijelo
            
            
               Uvjeti koji se procjenjuju
            
            
               Broj uzoraka
            
            
               Troškovi koji udovoljavaju uvjetima
               (EUR)
            
            
               Najviši financijski doprinos Zajednice
               (jednak 80 % troškova koji udovoljavaju uvjetima)
               (EUR)
            
         
               Perennials
               (Pelargonium l’Herit. i Hosta Tratt. (1))
            
            
               Naktuinbouw Roelofaren dsveen (NL)
            
            
               Sortni identitet i čistoća, zdravstveno stanje biljke (na polju)
               i zdravstveno stanje biljke (u laboratoriju)
            
            
               50 + 50
            
            
               43 367
            
            
               34 694
            
         
               
                  Euphorbia pulcherrima Willd. ex Klotzsch
            
            
               Naktuinbouw Roelofaren dsveen (NL)
            
            
               Sortni identitet i čistoća, zdravstveno stanje biljke (na polju)
               i zdravstveno stanje biljke (u laboratoriju)
            
            
               60
            
            
               47 208
            
            
               37 766
            
         
               
                  Rosa L. (vrtne ruže)
            
            
               BSA Bundessort enamt Hannover (D)
            
            
               Sortni identitet i čistoća, zdravstveno stanje biljke (na polju)
               i zdravstveno stanje biljke (u laboratoriju)
            
            
               80
            
            
               17 982
            
            
               14 386
            
         
               Ukupni financijski doprinos Zajednice
            
            
               86 846
            
         
      
   Pokusi i ispitivanja za provedbu u 2005. godini
   
               Vrsta
            
            
               Odgovorno tijelo
            
            
               Uvjeti koji se procjenjuju
            
            
               Broj uzoraka
            
            
               Troškovi koji udovoljavaju uvjetima
               (EUR)
            
            
               Najviši financijski doprinos Zajednice
               (jednak 80 % troškova koji udovoljavaju uvjetima)
               (EUR)
            
         
               Perennials
               (Hosta Tratt. (1))
            
            
               Naktuinbouw Roelofaren dsveen (NL)
            
            
               Sortni identitet i čistoća, zdravstveno stanje biljke (na polju) i zdravstveno stanje biljke (u laboratoriju)
            
            
               50
            
            
               15 189
            
            
               12 151
            
         
               Ukupni financijski doprinos Zajednice
            
            
               12 151
            
         
      (1)  Pokusi i ispitivanja koja traju dulje od godinu dana.